Utvalgets leder Signy Vabo presenterte første delrapport den 31. mars 2014. Rapporten foreslo at norske kommuner bør ha minimum 15 000 – 20 000 innbyggere, og at antall kommuner bør reduseres fra 428 til omkring 100. Den 14. mai 2014 la kommunalministeren frem i Stortinget, med en tidsplan for gjennomføringen. En pressemelding ble lagt frem av departementet 3. juli 2014. Landets kommuner ble gitt en frist frem til 30. juni 2016 med å avklare sammenslåinger, med virkning fra 1. januar 2018. En rapport fra 25. juni 2014 meldte at 110 av landets kommuner var i gang med utredninger, den 21. august 2014 var 199 kommuner i gang, og den 24. oktober 2014 hadde 250 kommuner startet reformarbeidet.